Só maak Charlene reg vir haar troue
JY LEES NOU Só maak Charlene reg vir haar troue
Vogue het etlike ure ná die burgerlike seremonie Vrydag 1 Julie eksklusiewe foto’s van Charlene Wittstock waar sy regmaak vir die geleentheid op hul webblad geplaas. En só voel sy oor die aaklige gerugte . . .
Die 2 ure vóór haar burgerlike troue met Prins Albert van Monaco was gevul met opwinding toe Vogue dié eksklusiewe foto's van haar en haar naaste vriendinne aan die gereedmaak in die Hermitage Hotel in Monte Carlo geskiet het. Daar is sjampanje gedrink en gegiggel, amper soos met 'n oorslaappartytjie.
Oor haar uitrusting wat sy saam met Chanel-ontwerper, Karl Lagerfeld, ontwerp het, het sy gesê: “Ons het die kleur gekies om by my oë te pas. Dit is vroulik en pas by die tradisies van burgerlike seremonies.” Dit sal waarskynlik van nou af as 'Charlene Blue' bekend staan.
Sy het verder gegaan deur te sê dit is jammer dat die stories juis die week van die troue moes uitkom. Maar sy besef dit is mense wat hierdie gelukkige dag vir haar en prins Albert wil bederf.
Klik hier vir nog foto's deur Vogue.